OpenLLM-France/wikimedia huggingface dataset:
# Oxyurichthys lonchotus

Oxyurichthys lonchotus és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 4,7 cm de longitud total.

## Distribució geogràfica

Es troba a les Hawaii.

## Referències

* ↑ Bleeker P. 1857. Index descriptionum specierum piscium bleekerianarum in voluminibus I ad XIV diarii societatis scientiarum indo-Batavae. Natuurkd. Tijdschr. Neder. Indië v. 14. 447-486.
* ↑ «Oxyurichthys lonchotus». Catalogue of Life. (anglès) (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Oxyurichthys amabalis

Oxyurichthys amabalis és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 13 cm de longitud total.

## Distribució geogràfica

Es troba a Hong Kong.

## Referències

* ↑ Bleeker P. 1857. Index descriptionum specierum piscium bleekerianarum in voluminibus I ad XIV diarii societatis scientiarum indo-Batavae. Natuurkd. Tijdschr. Neder. Indië v. 14. 447-486.
* ↑ «Oxyurichthys amabalis». Catalogue of Life. (anglès) (anglès)
* 1 2 FishBase (anglès)
* ↑ Seale, A. 1914 Fishes of Hong Kong. Philipp. J. Sci. 9(1):59-81.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Palmyra (Utah)

Palmyra és una concentració de població designada pel cens dels Estats Units a l'estat de Utah. Segons el cens del 2000 tenia 485 habitants.

## Demografia

Segons el cens del 2000, Palmyra tenia 485 habitants, 142 habitatges, i 123 famílies. La densitat de població era de 16,3 habitants per km².
Dels 142 habitatges en un 40,8% hi vivien nens de menys de 18 anys, en un 80,3% hi vivien parelles casades, en un 4,2% dones solteres, i en un 12,7% no eren unitats familiars. En el 12% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,42 i el nombre mitjà de persones que vivien en cada família era de 3,72.
Per edats la població es repartia de la següent manera: un 34% tenia menys de 18 anys, un 10,1% entre 18 i 24, un 23,5% entre 25 i 44, un 21,6% de 45 a 60 i un 10,7% 65 anys o més.
L'edat mediana era de 31 anys. Per cada 100 dones de 18 o més anys hi havia 114,8 homes.
La renda mediana per habitatge era de 58.750 $ i la renda mediana per família de 90.122 $. Els homes tenien una renda mediana de 42.917 $ mentre que les dones 24.531 $. La renda per capita de la població era de 18.967 $. Entorn del 5,8% de les famílies i el 8,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palmyra». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Palmyra». American Fact Finder. Oficina del Cens dels Estats Units, 12-01-2010.
Plantilla:Comtat de Utah
# Hotaru Yamaguchi

Hotaru Yamaguchi (Prefectura de Mie, Japó, 6 d'octubre de 1990) és un futbolista japonès.
Ha disputat 8 partits amb la selecció del Japó.
El 12 de maig de 2014 s'anuncià la seva inclusió a la llista de 23 jugadors de la selecció japonesa per disputar el Mundial de 2014 al Brasil. Els dorsals van ser anunciats el 25 de maig.

## Referències

* ↑ Japan National Football Team Database
* ↑ National Football Teams
* ↑ «World Cup 2014: Kagawa and Yoshida in Japan squad». BBC Sport, 12-05-2014. [Consulta: 12 maig 2014]. (anglès)
* ↑ «SAMURAI BLUE Squad numbers announced for 2014 FIFA World Cup Brazil». Japan Football Association, 25-05-2014 [Consulta: 26 maig 2014]. (anglès)
# Hot milk

Hot milk és una pel·lícula espanyola dirigida per Ricard E. Bofill Maggiora el 2005, i protagonitzada per Eloi Yebra, Zoe Berriatúa, Enrique San Francisco, Vicente Gil, Sergio Pazos, Ana Turpin, Laura Domínguez, Vanessa Otero. Ha estat doblada al català.

## Sinopsi

Esther treballa en una vaqueria perduda a les muntanyes encara que ella el que vol és ser ballarina. L'empresa viatjarà a Madrid per una convenció làctia però els nervis impedeixen que Esther munyi com les seves companyes. El seu cap, el senyor Lahuerta, contrariat, la castiga i la reté, de manera que les noies marxen sense ella. Però s'han oblidat el "globus-vaca", una pilota promocional de Hot milk que necessitaran, així que Esther s'ofereix a portar-la. A l'aeroport comença el seu veritable viatge quan coneix a Panorámix, un traficant de persones que es dedica a portar clubers drogats a Eivissa i que la convenç perquè se'n vagi amb ell. A partir d'aquí, el caos. La jove protagonista coneixerà a un peculiar grup de pseudo-fatxendes drogaddictes -Grace, Washaba, Álex, El Rata, Álvaro, Lola, Transformator, Tanit i Lucas- que es dedicaran a complaure els seus desitjos perquè se sumi a la seva petita comunitat.

## Repartiment

* Ana Turpin: Esther
* Enrique San Francisco: Tanit
* Sergio Pazos: Panorámix
* Laura Domínguez: Washaba
* Vanessa Otero: Grace
* Iván Morales: Álex
* Eloi Yebra: El Rata
* Zoe Berriatúa: Álvaro
* Macarena Gómez: Lula
* Daniel González: Lucas
* Marcos Canas
* Santi Ibáñez
* Vicente Gil
* Oscar Badía: Óscar
* Elisabet Castellví
* Sara Da Pin Up

## Crítiques

En general va rebre molt males crítiques:
| « | "Un simulacre de bretolada psicodèlica i absurda que sembla escrita en dues tardes." | » |
| — Javier Ocaña: El País |||
| « | "La història és pelegrina, insòlita i absurda (...) Bé, que hi ha poc a salvar." | » |
| — José Manuel Cuéllar: Diari ABC |||

## Recepció i premis

La pel·lícula va obtenir 8 premis Godoy al pitjor cinema espanyol de de 2005: Pitjor Director, Pitjor Guió, Pitjor banda sonora, Pitjor Direcció Artística, Pitjors Efectes Especials, Pitjor Vestuari i Pitjor Perruqueria i Maquillatge.

## Referències

* ↑ Hot milk a esadir.cat
* ↑ Hot Milk a catalanfilms.cat
* ↑ Hot milk a lahiguera.net
* ↑ Hot milk a fotogramas
* ↑ Simulacro de gamberrada, El País, 8 d'abril de 2005
* ↑ Hot milk, ABC, 8 d'abril de 2005
* ↑ 'Hot Milk' arrasa en los Premios Godoy 2005, espinof.com

## Enllaços externs

* Escenes lèsbiques de la pel·lícula Arxivat 2019-10-02 a Wayback Machine. a clubez.com
# Papín

Papín és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1330.
# Palacio de Congresos (Campo de las Naciones)

El Palacio Municipal de Congresos del Campo de las Naciones de Madrid va ser inaugurat en 1993. Es troba al costat de les instal·lacions firals (Fira de Madrid) de l'IFEMA.
Va ser dissenyat per Ricard Bofill i Leví.

## Característiques

El seu modern disseny, propi de les obres d'aquest arquitecte, i una superfície útil de més de 30.000 m² repartits entre les seves 14 plantes (7 d'elles subterrànies), li atorguen una gran versatilitat, amb la tecnologia i els serveis necessaris per a absorbir totes les demandes del mercat; especialment l'organització de congressos, fires i grans reunions de tota mena.
L'edifici posseeix aparcament públic, àmplies zones d'exposició, dos auditoris amb capacitat per a 913 i 1.814 persones respectivament, una sala polivalent de 2.200 m² i trenta sales de diferents capacitats.

## Història

En els anys 80 es decideix destinar la zona al turisme, els negocis i els congressos. La zona es batejaria com a Campo de las Naciones.
En 1988 l'empresa pública municipal gestora que anava a gestionar aquest immoble va ser batejada com a Campo de las Naciones. En 2006, quan ja gestionava aquest Palacio i altres edificis expositius de la ciutat, va canviar el seu nom per Madrid Espacios y Congresos S.A., amb el nom comercial de Madridec. Tanmateix Madridec va fer fallida en 2013 i el propi Ajuntament va passar a ser gestor dels seus deutes i actius.
En 1991 s'inauguren prop d'ell les instal·lacions firals de l'Ifema.
Entre altres esdeveniments, ha albergat cimeres internacionals de l'OTAN, de la Unió Europea i de l'Assemblea Anual del Fons Monetari Internacional.
El 15 de desembre de 1995 es va acordar al seu interior denominar euro a la moneda única europea.
En octubre de 2003 es va celebrar la Conferència Internacional de Donants per a la Reconstrucció de l'Iraq.

## Vegeu també

* Palau de Congressos de Madrid

## Referències

* ↑ Bruno García Gallo «Arreglar la seguridad del Palacio de Congresos le cuesta un millón a Botella». El País, 14-03-2013.
* 1 2 «El PSOE decidió su canidato para el Campo de las Naciones». El País, 17-12-1988.
* ↑ «La empresa Campo de las Naciones cambia su nombre por Madrid Espacios y Congresos». El País, 09-05-2006.
* ↑ Bruño García Gallo «La quiebra de Madridec deja otro agujero de 400 millones al Ayuntamiento». El País, 30-07-2013.
* ↑ «El Rey inaugurará hoy el nuevo recinto ferial, que acogerá cuatro millones de visitas». El País, 20-12-1991.
* ↑ «Nace en Madrid el euro, moneda única de la UE». El País, 16-12-1995.
* ↑ «España y la Unión Europea». Ministerio de Asuntos Exteriores de España. [Consulta: 7 octubre 2015].
* ↑ Ignacio Cembrero y Xavier Vidal-Kosh «Madrid recibe la mayor concentración de líderes extranjeros de su historia». El País, 15-12-1995.

## Enllaços externs

* Presentació del Palacio Municipal de Congresos al Web de l'empresa municipal Madrid Espacios y Congresos Arxivat 2006-11-07 a Wayback Machine.
# Palacio de Vistalegre

El Palacio de Vistalegre (Palau de Vistalegre en català) és un pavelló multiús del barri de Carabanchel, a la ciutat de Madrid. Es va construir sobre una antiga plaça de toros coneguda com la chata, i la funció inicial del nou pavelló inaugurat el 2000 era també acollir curses de braus. Té una capacitat per a 15.000 persones, amb tot el pavelló cobert i climatitzat. A part de la seva funció original, el palau acull també actuacions musicals i esdeveniments esportius. Entre el 2002 i el 2005, el Club Baloncesto Estudiantes hi jugava els seus partits com a local i fins al 2010 hi jugava la secció de bàsquet del Reial Madrid.
# Hermann Scheer

Hermann Scheer (29 d'abril de 1944 – 14 d'octubre de 2010) fou un escriptor, president d'Eurosolar i membre del Parlament alemany. Fou guardonat, entre d'altres, amb el Nobel Alternatiu, el premi Right Livelihood Award. Dr. Hermann Scheer és president d'Eurosolar, president de la junta directiva del Consell Mundial per a les Energies Renovables (WCRE), president del Fòrum Parlamentari Internacional sobre Energies Renovables, membre del Parlament alemany, i escriptor. Ha estat guardonat amb el premi Solar Mundial (1998), el premi Nobel Alternatiu (1999), el premi Mundial en Bioenergia (2000) i el premi Mundial de l'Energia Eòlica (2004). És autor, entre d'altres, dels llibres Autonomía energética (2009) i Economía solar global (2000).

## Referències

* ↑ «Hermann Scheer». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
# Òlbia

«Olbia o Òlbia» té aquests significats:
* Òlbia (mitologia), nimfa de la mitologia grega
* Òlbia (planta), Lavatera olbia
* Toponímia:
** Olbia (Ligúria), ciutat de Ligúria
** Òlbia (Sardenya), ciutat de Sardenya
** Província d'Òlbia-Tempio, del 2005 fins al 2016 part de la regió de Sardenya dins d'Itàlia
** Olbia (Escítia), colònia de Milet a Escítia
** Òlbia o Astacos de Bitínia, ciutat de Bitínia
* Miscel·lània: Olbia Calcio 1905
# Pal·ladi d'Escòcia

Pal·ladi, Palladius en llatí, (408/431 - 457/461) va ser el primer bisbe dels cristians d'Irlanda anterior a Patrici d'Irlanda. És venerat com a sant per diverses confessions cristianes.

## Biografia

Originari de la Gàl·lia, va ser potser diaca a l'Abadia de Sant Germà d'Auxerre. Era fill d'Exuperanci de Poitiers, prefecte del pretori de les Gàl·lies (mort en un motí de l'exèrcit a Arle l'any 424). Es va casar i va tenir una filla però sota influència de Pelagi es va acomiadar de la família i va anar com asceta a Sicília cap a l'any 408 o 409 deixant a la filla en un convent de l'illa. Ordenat sacerdot el 415, va viure a Roma fins potser el 429. Va encoratjar al papa Celestí I a enviar el bisbe Germà d'Auxerre a Britànnia per guiar als britons cap a la fe catòlica. Sembla que finalment va ser enviat ell mateix com a bisbe a Irlanda l'any 431 i és associat amb el territori de Leinster i el comtat de Meath. Pròsper d'Aquitània diu a la seva obra Chronicon Consulare diu que va ser enviat a Irlanda durant el consolat d'Anici Auqueni Bas, i diu: «Ad Scotos in Christum credentes ordinatur a papa Coelestino Palladius, et primus episcopus mittitur» o sigui, que el papa Celestí el va enviar als escots que creuen en Crist, i el va nomenar el primer bisbe. A l'antiguitat, els escots eren els irlandesos, i això ha suscitat disputes entre els estudiosos, ja que Patrici d'Irlanda, considerat l'evangelitzador d'aquell país, va arribar a Irlanda després de Pal·ladi.
La tradició escocesa diu va ser desterrat pel sobirà de Leinster i es va haver d'establir a Escòcia, on va dirigir una comunitat cristiana durant 20 anys. Va morir a Fordun (Auchenblae, prop d'Aberdeen). Les seves relíquies van conservar-se al monestir de Fordun, que aviat es va convertir en un lloc de pelegrinatge. L'any 994, Kenneth III d'Escòcia va morir de camí a Fordoun, on anava en qualitat de pelegrí, i en 1409 les seves restes van ser dipositades en un preciós reliquiari donat per l'arquebisbe d'Aberdeen.
Canonitzat i venerat com a sant, és conegut com a Apòstol dels escots'. La seva festivitat és el 6 de juliol. Algunes dates, però, no concorden amb les dades històriques, i les tradicions irlandesa i escocesa presenten contradiccions al voltant de la figura del bisbe. La historicitat del viatge i l'estada a Escòcia és dubtosa, tot i que la influència posterior i l'arrelament d'aquesta tradició entre els escocesos va ser molt gran.

## Referències

* ↑ Mac-Geoghegan, James. The History of Ireland, Ancient and Modern (en anglès). J. Duffy, 1844, p. 130.
* ↑ Smith, William (ed.). «Palladius scotorum episcopus». A Dictionary of Greek and Roman biography and mythology. [Consulta: 6 octubre 2022].
* ↑ Ó Croinín, Daibhi «Who Was Palladius 'First Bishop of the Irish'?». Peritia, 14, 205, 2000, pàg. 205-237.

## Bibliografia

* Mulchrone, Kathleen.The tripartite life of Patrick = Bethu Phátraic = (Vita tripartita sancti Patricii). Dublin: Hodges Figgis, 1939.

## Enllaços externs

* http://www.newadvent.org/cathen/11424a.htm
# Pal·ladi de Síria

Pal·ladi d'Antioquia o l'Habitant del Desert (mort el 390, prop d'Antioquia) fou un asceta sirià que va portar una vida solitària a una cova de muntanya de Síria, prop d'Antioquia. És venerat com a sant per diverses confessions cristianes. L'Església Ortodoxa i les esglésies ortodoxes orientals, com també les esglésies catòliques de ritu oriental, el commemoren el 28 de gener.

## Hagiografia

Pal·ladi s'havia retirat a fer vida eremítica a una cova propera a Antioquia de l'Orontes, on va conèixer altres anacoretes i estilites. Segons una llegenda, prop de la seva cova va ésser trobat un mercader mort per lladres, i Pal·ladi en fou acusat; pregant, va fer que el mort ressuscités i denunciés els veritables assassins. Va morir al final del segle iv (vers 390) i va deixar alguns escrits religiosos.

## Bibliografia

* Orthodox Church in America
# Identitat de Brahmagupta-Fibonacci

En matemàtica, la identitat de Brahmagupta enuncia que el producte de dos nombres, cadascun dels quals és la suma de dos quadrats, també és la suma de dos quadrats. específicament:
    ${\begin{aligned}\left(a^{2}+b^{2}\right)\left(c^{2}+d^{2}\right)&=\left(ac-bd\right)^{2}+\left(ad+bc\right)^{2}\ \qquad \qquad (1)\\&=\left(ac+bd\right)^{2}+\left(ad-bc\right)^{2}.\qquad \qquad (2)\end{aligned}}$
La identitat és certa en qualsevol anell commutatiu, però té la seva major utilitat en l'anell dels enters.
Aquesta identitat porta el nom del matemàtic i astrònom de l'Índia Brahmagupta (598-668) i de l'italià Leonardo de Pisa (Fibonacci)
Vegeu també la identitat dels quatre quadrats d'Euler. Existeix una identitat similar de vuit quadrats que es deriva dels octonions, però no és especialment interessant per als enters perquè tot sencer positiu és suma de quatre quadrats.
Aquesta identitat és certa en qualsevol anell commutatiu, però té la seva principal utilitat en l'anell dels nombres enters.

## Vegeu també

* Fibonacci
* Constant dels inversos de Fibonacci

## Enllaços externs

* Brahmagupta Identity a PlanetMath.
* Weisstein, Eric W., «Brahmagupta Identity» a MathWorld (en anglès).
* Brahmagupta-Fibonacci identity Arxivat 2011-05-14 a Wayback Machine..
# Óscar Omar Míguez Antón

Óscar Omar Míguez Antón (Montevideo, 5 de desembre de 1927 - Montevideo, 19 d'agost de 2006) fou un futbolista uruguaià de la dècada de 1950.

## Trajectòria

Pel que fa a clubs, defensà els colors de C.A. Peñarol Montevideo, i acabà la seva carrera a l'Sporting Cristal del Perú.
Amb la selecció disputà dos Mundials, en els quals marcà 8 gols, 5 a Brasil 1950, on fou campió, i 3 a Suïssa 1954. També fou campió de la Copa Amèrica de futbol del 1956, on fou escollit millor jugador del torneig.

## Referències

* 1 2 Pérez Torres, Laura. «OBITUARIO / 'COTORRA' MIGUEZ: Futbolista del 'Maracanazo'» (en castellà). El Mundo, 26-08-2006. [Consulta: 31 març 2009].
* ↑ «Obituari». lr21.com.uy. [Consulta: 1r abril 2015].
# Óscar Plano Pedreño

Óscar Plano Pedreño (Madrid, 11 de febrer de 1991) és un futbolista professional espanyol que juga com a migcampista ofensiu a l'Elx Club de Futbol.

## Carrera esportiva

Plano va ingressar al planter del Reial Madrid a 11 anys. Va debutar a Segona Divisió amb el Reial Madrid Castella la temporada 2012–13, i va marcar quatre gols en un equip que acabà vuitè. El seu primer partit com a professional va ser el 17 d'agost de 2012, quan va jugar 68 minuts en una derrota per 1–2 a fora contra el Vila-real CF B.
El 2 de setembre de 2013, Plano fou cedit a l'AD Alcorcón per la temporada 2013-14. El 29 de juliol de 2014, hi signà contracte permanent per dos anys. Plano va marcar nou gols, el màxim de la seva carrera, la temporada 2015–16 (segon màxim golejador de l'equip, darrere David Rodríguez, que en va fer 19), ajudant així a l'equip a mantenir-se en la categoria.
El 3 de juliol de 2017, com a agent lliure Plano fitxà pel Reial Valladolid per dos anys. Va fer quatre gols en 40 partits en la seva primera temporada, en què el club va retornar a La Liga després d'una absència de quatre anys. Plano va debutar a primera divisió el 17 d'agost de 2018, entrant com a suplent a la segona part en un empat 0–0 a fora contra el Girona FC.

## Referències

* ↑ ; Jiménez, Rubén «Los 50 mirlos más prometedores de La Fábrica al inicio de la década, ¿dónde están ahora?» (en castellà). Marca, 13-10-2018 [Consulta: 3 gener 2020].
* ↑ «2–1. Cavenaghi da los tres puntos al Villarreal ante un buen RM Castilla» (en castellà). La Información, 17-08-2012 [Consulta: 3 gener 2020].
* ↑ «El delantero Oscar Plano jugará cedido en el Alcorcón una temporada» (en castellà). La Información, 02-09-2013 [Consulta: 3 gener 2020].
* ↑ «Óscar Plano ficha por dos temporadas con el Alcorcón» (en castellà). Estadio Deportivo, 29-07-2014 [Consulta: 3 gener 2020].
* ↑ Fernández, Pablo «Plano y David amenazan al Oviedo» (en castellà). La Voz de Asturias, 26-11-2016 [Consulta: 3 gener 2020].
* ↑ «El Valladolid ficha a Óscar Plano» (en castellà). El Día de Valladolid, 03-07-2017 [Consulta: 3 gener 2020].
* ↑ Pérez Baraja, Jesús «Óscar irrumpe en primer Plano» (en castellà). Marca, 06-06-2018 [Consulta: 3 gener 2020].
* ↑ Rodríguez, Chus «De la A a la Z: Las claves del ascenso del Valladolid» (en castellà). Marca, 16-06-2018 [Consulta: 3 gener 2020].
* ↑ Danés, Jordi «El Girona se estrella ante un rocoso Valladolid» (en castellà). El Periódico de Catalunya, 17-08-2018 [Consulta: 3 gener 2020].

## Enllaços externs

* Óscar Plano Pedreño a BDFutbol
* Óscar Plano Pedreño, Fitxa a Soccerway
# Partit Comunista de Kirguízia

El Partit Comunista de Kirguízia (rus: Коммунистическая партия Киргизии, kirguís Кыргызстан Коммунисттик партиясы) fou el partit polític governant i la branca del Partit Comunista de la Unió Soviètica en la República Socialista Soviètica del Kirguizstan (actual Kirguizstan).